રમઝાન માસ શરૂ થતા પૂર્વેજ વડવા-અ વોર્ડમાં આવેલા મુસ્લિમ વિસ્તારોમાં નિયમિત, પૂરતું પાણી આપવા મહાપાલિકામાં લેખીત તથા મૌખિક રજુઆતો કરવામાં આવી હોવા છતાં વોટર વર્કસ વિભાગ દ્વારા પાણી અનિયમિત અપાતા આજે કોર્પોરેટર પારૂલબેન ત્રિવેદી સહિત કોંગ્રેસના આગેવાનોની ઉપસ્થિતિમાં દરબારી કોઠાર, વડવા બાપેસરા કુવા, સીદીવાડ, કાછીયાવાડ, માઢીયાફળી, અમીપરા, વરતેજીયા ફળી સહિતના વિસ્તારનાં બહેનો એક્ઠા થયા હતા અને તંત્ર સામે ભારે સુત્રોચ્ચાર કર્યા હતા અને માટલા ફોડ્યા હતા.